Академия за музикално, танцово и изобразително изкуство „Проф. Асен Диамандиев“
Академията за музикално, танцово и изобразително изкуство „Проф. Асен Диамандиев“ (съкратено АМТИИ) е висше училище за музикално, танцово и изобразително изкуство в Пловдив.

Член е на Асоциацията на европейските консерватории, музикални академии и висши училища по музика, както и редовен член на Международната организация за фолклорно изкуство към ЮНЕСКО. Академията поддържа контакти с висши училища по изкуствата в редица европейски страни.

История 
Основана е като филиал на Българската държавна консерватория от Асен Диамандиев през 1964 г. Става самостоятелно висше училище през 1972 г. с името Висш музикален педагогически институт. Първоначално насочено главно към подготовка на учители по музика, с годините училището разширява дейността си. То става единственото висше училище с няколко специалности, насочени към българската народна музика, като активна роля в това развитие играе неговият основател Асен Диамандиев.

През 1999 г. в академията е монтиран тръбен орган, произведен от Werner Bosch Германия. Инструментът е учебен – има един мануал, пълна педалиера и 5 регистъра.

На 31 януари 2019 г. с решение на Народното събрание Академията е преименувана в чест на проф. Асен Диамандиев.

През февруари 2020 г. за ректор е избрана проф. д-р Тони Шекерджиева-Новак.

Ректори

Структура 

 Факултет „Музикална педагогика“
 Катедра „Музикална педагогика и дирижиране“
 Катедра „Оркестрови инструменти и класическо пеене“
 Катедра „Пиано и акордеон“
 Факултет „Музикален фолклор и хореография“
 Катедра „Музикален фолклор“
 Катедра „Хореография“
 Факултет „Изобразителни изкуства“
 Катедра „Изящни изкуства“
 Катедра „Приложни изкуства“
 Департамент за езикова и специализирана подготовка

Специалности 
 Музикално редакторство и оформление (магистърска специалност)
 Народни инструменти и народно пеене, дирижиране на народни състави
 Балетно изкуство – балетна педагогика
 Балетно изкуство – балетна режисура
 Българска народна хореография
 Педагогика на обучението по изобразително изкуство
 Сценография на музикално-сценичните жанрове
 Църковна живопис
 Графичен дизайн и фотография
 Фотография
 Дизайн на облеклото
 Мултимедия и виртуална реалност
 Костюм и мода

Източници

Външни препратки 
 Официален сайт
 Официален блог
 Студентство.com 

 
Основани в България през 1964 година